**R O M Â N I A (nu produce efecte juridice)\***

**JUDEŢUL MUREŞ INIȚIATOR,**

**MUNICIPIUL TÂRGU MUREȘ PRIMAR,**

**DIRECȚIA FISCALĂ LOCALĂ TÂRGU MUREȘ Soós Zoltán**

**Serviciul Impozite și Taxe Persoane Juridice**

**Nr.** **20.561 din 19.02.2024**

**REFERAT DE APROBARE**

**privind aprobarea schemei de ajutor de minimis pentru atragerea investiților și susținerea dezvoltării economice, prin acordarea unor scutiri/reduceri de la plata impozitelor pe clădiri și teren datorate bugetului local al Municipiului Târgu Mureș**

Obiectivul principal urmărit prin adoptarea schemei de ajutor de minimis îl constituie:

-dezvoltarea echilibrată, durabilă a municipiului Târgu Mureş, prin susţinerea realizării de investiţii imobiliare şi a creării de noi locuri de muncă,

-stimularea agenților economici care desfășoară activități economice cu beneficii în plan economic și social,

-beneficii pe termen îndelungat asupra bugetului local prin colectarea pe viitor a impozitelor locale aferente investițiilor nou realizate,

-susținerea pieței forței de muncă.

Schema de minimis se referă la contribuabili persoane juridice, care efectuează investiţii pe teritoriul municipiului Târgu-Mureş constând în construiri/extinderi/modernizari de clădiri, iar valoarea investiției să fie in cuantum de minim 250.000 euro, creearea și menținerea de noi locuri de muncă pe durată nedeterminată, ca urmare a realizării investițiilor.

Schema de minimis propusă, are la bază ca și cadru legal, Regulamentul (UE) 2023/2831 din 13.12.2023, privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis, care se referă la cuantumul ajutorului de minimis, de maxim **300.000 euro** care poate fi acordat pe perioada a **trei exercitii finaciare.**

Prin Regulamentul (UE) 2023/2831 din 13.12.2023, a fost considerată oportună marirea plafonului ajutorului de minimis de la 250.000 EURO la 300.000 EURO, fiind aplicabil din data de 01.01.2024 și până la data de 31.12.2030.

Urmare a acestor modificări, în noua schemă de minimis, se propune bugetarea ajutoarelor ce ar putea fi acordate în perioada de valabilitate a regulamentului mai sus precizat, respectiv începând cu anul 2024 și până la data de 31.12.2030, și anume, 300.0000 euro/an x 7 ani = 2.100.000 EURO (aprox. 10.500.000 lei), pentru un număr maxim de 35 beneficiari.

Până la data prezentă, la nivelul municipiului Târgu Mureș, au fost adoptate scheme de minimis începând cu anul 2013, conform HCL 315/2013, modificată prin HCL 59/2014, conform HCL nr. 259/2017, și conform HCL nr. 5/2021, iar bugetul anual al ajutorului de minimis a fost 250.000 euro/an.

Având în vedere obiectivele propuse mai sus și având în vedere cadrul legal, considerăm că în momentul de față este oportună și se impune promovarea unui proiect de hotărâre privind aprobarea schemei de ajutor de minimis pentru atragerea investitilor si sustinerea dezvoltarii economice, prin acordarea unor scutiri de la plata impozitelor pe cladiri si teren datorate bugetului local al Municipiului Târgu Mureș

**DIRECTOR EXECUTIV,**

Szövérfi László

**Viză juridică, SEF SERVICIU ITPJ,**

cons.jur. Rus Adrian Șimon Rodica

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**